Old Town Road

«Old Town Road» (անգլերենից՝ «Հին քաղաքային ճանապարհ», I Got The Horses In The Back), ամերիկացի հիփ հոփ կատարող Լիլ Նաս Էքսի (Մոնտերո Լամար Հիլլ) երգը, որը առաջին անգամ հրապարակվել է 2018 թվականի դեկտեմբերի 3-ին, դառնալով հայտնի և վիրուսային չինական TikTok սոցիալական ցանցում, իսկ ավելի ուշ, Columbia Records-ի կողմից, առանձին սինգլի տեսքով։ Սինգլը դարձել է նրա կարիերայում առաջինը, որը կարողացել է ամերիկյան Billboard Hot 100 հիթ-շքերթում զբաղեցնել առաջին հորիզոնականը, սակայն հեռացվել է Hot Country Songs չարթից, այն բանից հետո, երբ կարողացել է զբաղեցնել տասնիններորդ հորիզոնականը։ Սակայն, եթե չլիներ չարթի որակազրկումը, ապա երգը, ապրիլի 6-ին, Hot Country Songs չարթում, կկարողանար հասնել առաջին հորիզոնական։ Քանթրի երգիչ Բիլլի Ռեյ Սայրուսի մասնակցությամբ ռեմիքսը թողարկվել է 2019 թվականի ապրիլի 5-ին։
Այն դարձել է այն բոլոր կարճ երգերից մեկը (2 րոպեից քիչ), որը կարողացել է ԱՄՆ-ում հասնել առաջին հորիզոնական (տարբեր հաշվարկներ դասում են նրան երկրորդ, չորրորդ, հինգերորդ և յոթերորդ հորիզոնականները՝ պատմության մեջ) և վերջին տասնամյակի ընթացքում ամենակարճ առաջին հորիզոնական զբաղեցրած երգը։ Բացի այդ, սա 30 տարվա ընթացքում միայն երրորդ քանթրի երգն է, որին հաջողվում է Billboard Hot 100-ում զբաղեցնել առաջին հորիզոնականը։
Բիլլի Ռեյ Սայրուսի մասնակցությամբ ռեմիքսը նոմինացվել է Գրեմմի մրցանակաբաշխության «Տարվա ձայնագրություն» անվանակարգում և հաղթել է «Լավագույն փոփ դուո/խումբ ելույթ» և «Լավագույն երաժշտական տեսահոլովակ» անվանակարգում։


== Պատմություն ==
«Old Town Road»-ը թողարկվել է որպես անկախ սինգլ՝ 2018 թվականի դեկտեմբերի 3-ին՝ «Yeehaw Agenda» (շարժում, որը միավորում է կովբոյական նորաձևությունը և մշակույթը) համացանցային մեմի հայտնիությունից հետո։ Քանթրի արտիստ Մեյսոն Ռեմսի մենեջեր Դենի Կանգը, Rolling Stone ամսագրին պատմել է, որը Լիլ Նաս Էքսը, SoundCloud-ում և iTunes-ում, իր երգը ավելացրել է քանթրի ժանր բաժնում՝ որպես չարթերի ալգորիթմները կառավարելու միջոց, քանի որ այդպես ավելի հեշտ կլիներ գլխավորել քանթրի չարթերը, քան այդ ոլորտում գերիշխող հիփ-հոփ և ռեփ չարթերը։ «Old Town Road»-ի առաջխաղացման համար, Լիլ Նաս Էքսը սկսեց մեմեր ստեղծել, մինչ այն սկսեց TikTok-ի օգտատերերի շրջանում հայտնի դառնալ։ Երգի պաշտոնական երաժշտական հոլովակը ամբողջությամբ կազմված է 2018 թվականի Red Dead Redemption 2 կովբոյական խաղի տեսահոլովակներից և հոլովակներից։
2018 թվականի դեկտեմբերի վերջին երգը հայտնի դարձավ այն բանից հետո, երբ TikTok-ում, «Yeehaw Challenge»-ում, մեմ դարձավ, որտեղ օգտատերերը, այս երգին նվիրված, կարճ տեսահոլովակներ էին ստեղծում։ Սա թույլ տվեց երգին ինքնուրույն և առանց լեյբլի, Billboard Hot 100-ում, 83-րդ հորիզոնականով, դեբյուտ անել, որտեղ երգը, ավելի ուշ կարողացավ առաջին հորիզոնական հասնել։ Երգի հայտնիությունը այնքան արագ էր աճում, որ ռադիոկայանները սկսեցին YouTube-ից աուդիո տարբերակներ ներբեռնել։ 2019 թվականի մարտի 22-ին երգի հայտնիությունը Լիլ Նաս Էքսին հնարավորություն տվեց Columbia Records-ի հետ պայմանագիր կնքել, որն էլ այժմ տարածում է սինգլը։


== Վիճաբանություն և Billboard ==
«Old Town Road»-ը Billboard-ի պատմության մեջ հազվադեպ ձեռքբերում է գրանցում, երբ 2019 թվականի մարտին այն միաժամանակ հայտնվում է Billboard Hot 100, Hot Country Songs և Hot R&B/Hip-Hop Songs չարթերում։ Ավելի վաղ, այս արդյունքով ևս մեկ երգ կար՝ «We Are the World»-ը, որը, միաժամանակ հայտնվել է վեց տարբեր չարթերում, այդ թվում նշված երեքը, գումարած Dance Club Songs-ը, Adult Contemporary-ը և Mainstream Rock-ը։ Սակայն, Billboard-ը «Old Town Road»-ը լուռ ջնջեց Hot Country Songs-ից՝ «ժամանակակից քանթրի երաժշտության տարրեր բավարար չպարունակելու համար»։ 2019 թվականի ապրիլի 6-ին, «Old Town Road»-ը Hot Country Songs-ի ցանկում առաջին հորիզոնական կհասներ, եթե նրան այնտեղից չհեռացնեին։
Անձամբ Լիլ Նաս Էքսը ասել է, որ «չափազանց հիասթափված է» նման որոշումով։ Time ամսագրին տված իր հարցազրույցում, լրագրող Էնդրյու Ռ. Չոուն ասել է Billboard-ի որոշումը («Old Town Road» երգը հեռացնել քանթրի չարթից, սակայն թողնել հիփ հոփ չարթում) և հարցրել է Լիլ Նաս Էքսին, թե համարում է «Old Town Road»-ը քանթրի ժանրի երգ։ Լիլ Նաս Էքսը պատասխանել է՝ «Երգը քանթրի թրեփ է։ Այն ոչ մեկն է, ոչ էլ մյուսը։ Հետևաբար, այն պետք  է երկու հիթ-շքերթներում էլ լինի»։
Բացառապես «Old Town Road»-ը, քանթրի ժանրի ոչ սպիտակամորթ կատարողների աշխատանքներում, քննադատությունների է ենթարկվել, իսկ հեղինակ Էլիաս Լեյտը, Rolling Stone ամսագրում, ևս մեկ սպիտակամորթ կատարողին՝ Բիյոնսեին է վկայակոչել, ում «Daddy Lessons» երգը 2016 թվականին, The Recording Academy-ում, որպես քանթրի երգ չի ընդունվել։ Լեյտը նաև այլ դժվարություններ է նշել, որին բախվում են սևամորթ արտիստները, ովքեր տարբեր ժանրերի երգեր են ստեղծում, նշելով, որ ռեփեր Juice Wrld-ի Death Race for Love (2019) ալբոմը լինելու է «հավանաբար, 2019 թվականի շահույթապես ամենա հաջողակ ռոք ալբոմը», սակայն երբեք չի հայտնվի այն երկրների ռոք չարթերում կամ այլ ժանրերի փլեյլիստերում, որտեղ գերակշռում են սպիտակամորթ արտիստները։ Այդ քննադատություններից հետո Billboard-ը հայտարարել է, որ Hot Country Songs չարթից «Old Town Road»-ը հեռացնելու որոշումը ոչ մի կապ չունի Լիլ Նաս Էքսի ռասայի հետ։ Երբ նրան հարցրեցին, թե կարծում է, որ Billboard-ի որոշումը պարունակում է ինչ որ ռասային երանգներ, Լիլ Նաս Էքսը պատասխանել է՝ «Ես հավատում եմ, որ երբ դուք ինչ որ նոր բան եք փորձում, դա միշտ, ինչ որ կերպ, վատ է ընկալվում»։


== Առևտրային հաջողություն ==
«Old Town Road»-ը 83-րդ հորիզոնականով դեբյուտ է արել, իսկ ավելի ուշ զբաղեցրել է առաջին հորիզոնականը ամերիկյան հիմնական հիթ-շքերթում՝ Billboard Hot 100-ում։
2019 թվականի ապրիլի 20-ին, Լիլ Նաս Էքսի սինգլը (արդեն Բիլլի Ռեյ Սայրուսի մասնակցությամբ), երկու շաբաթ անցկացնելով Streaming Songs չարթի առաջին հորիզոնականում, նոր ռեկորդ է գրանցում, անցնելով կանադացի ռեփեր Դրեյքի ռեկորդից, ով մեկ շաբաթվա ընթացքում ամենաշատն է սթրիմ հավաքել (ըստ Nielsen Music-ի` 143 մլն (U.S. streams) ): Նախորդ ձեռքբերումը պատկանում էր «In My Feelings»-ին (Drake) (116,2 մլն սթրիմ (2018 թվականի հունիսի 28) )։


== Հիթ-շքերթներ ==


== Հավաստագրում ==


== Նշումներ ==


== Ծանոթագրություններ ==


== Արտաքին հղումներ ==
«Old Town Road» (Լիլ Նաս Էքս feat. Billy Ray Cyrus) [3:08 — Music Video]
«Old Town Road» (Լիլ Նաս Էքս feat. Billy Ray Cyrus) [Remix]